Diari Oficial de la Generalitat Valenciana


Sumari del DOGV 5499, del 26-04-2007 (2007/4303)

Resolució de 3 de novembre de 2006, del Servici Territorial d'Energia, relativa a la informació pública corresponent a l'autorització administrativa prèvia del projecte Gasoducte en alta pressió B (APB) des del Verger a Xàbia (Marina Alta), en els termes municipals del Verger, Ondara, Pedreguer, Dénia, Gata de Gorgos i Xàbia, tots a la província d'Alacant, així com de l'estudi de l'impacte ambiental, presentat per Gas Natural Transporte SDG, SL (CBREDE/2006/26/03).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5499

Data del DOGV
:   26-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/4303


Data del document
:   03-11-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Verger, el
    * Pedreguer
    * Dénia
    * Gata de Gorgos
    * Ondara
    * Xàbia
    * impacte ambiental
    * gas
    * empresa privada

Als efectes que establix el capítol V de la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i el que preceptua el Decret 162/1990, de 15 d'octubre, sobre Impacte Ambiental (modificat pel Decret 32/2006, de 10 de març), se sotmet a informació pública la següent sol·licitud d'autorització administrativa prèvia:  
Expedient: CBREDE/2006/26/03.  
Peticionari: Gas Natural Transporte SDG, SL, amb domicili a l'avinguda Portal de l'Àngel, 20-22 (CP 08821), i s'indica expressament l'avinguda Balears, 69 CP 46850 de València, a l'efecte de notificacions.  
Objecte de la petició: autorització administrativa prèvia del projecte Gasoducte en alta pressió B (APB) des del Verger a Xàbia (Marina Alta), que afecta els termes municipals del Verger, Ondara, Pedreguer, Dénia, Gata de Gorgos i Xàbia, tots a la província d'Alacant, així com de l'estudi d'impacte ambiental.  
Descripció de les instal·lacions: a fi de permetre el subministrament de gas natural en la comarca de la Marina Alta, s'ha previst la construcció del present gasoducte de transport secundari que proveirà de gas natural en alta pressió B (APB) a l'eix el Verger, Ondara, Dénia, Pedreguer, Gata de Gorgos i Xàbia. El traçat del gasoducte presentat en este projecte bàsic, que partix de la posició 15-20-04 d'ENAGAS és orientatiu i quedarà plenament concretat en el projecte de detall amb el qual se sol·licite l'autorització administrativa de construcció.  
La longitud total estimada per a la canalització objecte del present projecte és de 24.395 metres.  
La pressió de disseny del gasoducte serà de 45 bar.  
Pressupost: 7.684.483,00 euros (set milions sis-cents huitanta-quatre mil quatre-cents huitanta-tres euros.   
La qual cosa es fa pública per a coneixement general, perquè puga ser examinat l'expedient en este Servici Territorial d'Energia d'Alacant, situat en la Rambla Méndez Núñez, 41 d'Alacant (CP 03686) i presentar en tres exemplars, en el Registre d'entrada d'este Servici, les al·legacions que considere oportunes en el termini de vint dies, comptadors a partir de l'endemà de la publicació del present anunci.  
Alacant, 3 de novembre de 2006.- El cap del Servici Territorial d'Energia: Miguel García Mengual.